হাভিয়ের মাশ্চেরানো
২০০৮ সালে ১৮.৬ মিলিয়ন পাউন্ড স্থানান্তর ফি এর বিনিময়ে দাপ্তরিকভাবে লিভারপুলে যোগ দেন মাশ্চেরানো। ২০০৮ গ্রীষ্মকালীন অলিম্পিকে আর্জেন্টিনার হয়ে দ্বিতীয়বারের মত স্বর্ণপদক জেতেন তিনি। ২০১০ সালে তিনি স্পেনীয় ক্লাব বার্সেলোনায় যোগ দেন ২ কোটি ৪ লক্ষ ইউরোর বিনিময়ে। বার্সেলোনাতে তিনি তার ক্যারিয়ারের সবচেয়ে বেশি সময় অতিবাহিত করেন। প্রায় ৮ বছর বার্সেলোনায় কাটানোর পর, ২০১৮ সালের জানুয়ারিতে তিনি চীনা ক্লাব হেবেই চীন ফরচুনে যোগ দেন।
তিতে
১৯৭৮ সালে কাক্সিয়াস ক্লাবের মাধ্যমে খেলোয়াড়ী জীবনের সূত্রপাত ঘটে তাঁর। ১৯৮৪ সালে এস্পোর্তিভো দে বেন্তো গঙ্কালভেসে চলে যান। ১৯৮৫ সালে পর্তুগুইসায় স্থানান্তরিত হন। ১৯৮৬ থেকে ১৯৮৮ মেয়াদে গুয়ারানিতে চলে যান। এ সময়েই তিনি তাঁর খেলোয়াড়ী জীবনের সেরা সফলতা লাভ করেন। ১৯৮৬ সালের ক্যাম্পিওনাতো ব্রাসিলেইরো সিরিএ, ১৯৮৭ সালের কোপা ইউনিয়াও এবং ১৯৮৮ সালের সাঁও পাওলো স্টেট চ্যাম্পিয়নশীপের শিরোপা জয়ী দলের অন্যতম সদস্য ছিলেন তিনি। কিন্তু ২৭ বছর বয়সে হাঁটুর আঘাতপ্রাপ্তিতে তাঁর খেলোয়াড়ী জীবনের অকাল সমাপ্তি ঘটে। এরফলে তিনি তাঁর পায়ের কার্যক্ষমতা হারিয়ে ফেলেন।